[{"text_idx": "#000000", "text": "Kas alandlik juht saab olla edukas?"}, {"text_idx": "#000001", "text": "Kuigi alandlikkust on la\u0308bi aegade defineeritud eri moodi, iseloomustab ko\u0303iki u\u0308ks u\u0308hine joon: enese ja enda oskuste ning no\u0303rkuste realistlik hindamine mingi tegevuse, soorituse (nt to\u0308o\u0308) kontekstis. Templeton (1997) on o\u0308elnud, et alandlikkus on progressi vo\u0303ti. Inimene, kellel on kujunenud taju alandlikkusest, ei oma enam ettekujutust iseendast maailma keskpunktina. Tema fookus on u\u0308hiskonnal, milles tal on etendada oma osa. Mitmed uurimused (nt Hareli ja Weiner, 2000; Zhang jt, 2017; Johnson jt, 2011) on na\u0308idanud alandlikkuse to\u0308o\u0308sooritust suurendavat mo\u0303ju. Jagan sinuga oma psu\u0308hholoogia alast po\u0303gusat uurimust, kus vaatlesin just alandlikkuse ja edu, alandlikkuse ja soorituse seost to\u0308o\u0308s ja juhtimises. Loodan, et see inspireerib nii juhte kui tulevasi juhte, tegutsevaid eksperte ja spetsialiste ning oma isikliku bra\u0308ndi kujundajaid ja eneseturundajaid mo\u0303tlema su\u0308gavamalt iseenda ka\u0308itumisele, hoiakutele ja tegema seeja\u0308rel tarku valikuid."}, {"text_idx": "#000002", "text": "Kas juht peab alati olema ambitsioonikas ja agressiivne, et olla edukas?"}, {"text_idx": "#000003", "text": "Tihti eeldatakse, et juhiks ja ettevo\u0303tjaks olemine no\u0303uab agressiivsust, julget esitlemist, ambitsioone. Seeto\u0303ttu vo\u0303ib tunduda kummaline, et alandlikkus on seotud ka a\u0308rilise eduga. Nii tuuakse va\u0308lja, et alandlikkus pakub strateegilist va\u0308a\u0308rtust, sest taolise omadusega juhil ja tema to\u0308o\u0308tajatel on realistlikud arusaamad iseendast, firmast ja keskkonnast, kus to\u0308o\u0308tatakse. Ta\u0308nu alandlikkusele ei lange edukad firmad ja nende juhid no\u0308 \u201eedu lo\u0303ksu\u201c ja seda on hinnanud just suurfirmad nagu IKEA, Southwestern, Wal Mart (Vera, Rodrigues-Lopez, 2004). Eraldi tuuakse va\u0308lja Jim Collinsi poolt raamatus \u201eGood to Great\u201c 13 alandliku juhi omadust, millest mo\u0303ned on na\u0308iteks: tunnistab oma piiranguid ja vigu, pu\u0308u\u0308ab neid parandada; ku\u0308sib no\u0303uandeid; austab teisi; va\u0308ldib enesega rahulolu; on tagasihoidlik. Vera ja Rodriquez-Lopez (2004) arutlevad, et kuna ettevo\u0303tlusmaastikul on alandlikkus harv na\u0308htus, on see ka konkurentsieelis. Alandlikkus la\u0308bib no\u0308 ettevo\u0303tte bra\u0308ndi lakmustesti \u2013 see on ressurss, mis on va\u0308a\u0308rtuslik, harv, asendamatu ning mida on raske ja\u0308rgi teha. Ta\u0308nu sellele isikuomadusele na\u0308eb ettevo\u0303tte juht ja tema poolt kujundatud ettevo\u0303tte kultuuris to\u0308o\u0308tavad inimesed va\u0308liseid ohte ja vo\u0303imalusi ning saavad nii va\u0308ltida liigsest enesekindlusest ja -rahulolust tulevaid probleeme."}, {"text_idx": "#000005", "text": "Sisemine vo\u0303i va\u0308line tegutsemise motivatsioon?"}, {"text_idx": "#000006", "text": "Soorituse kontekstis (to\u0308o\u0308u\u0308lesanded, sportlikud saavutused, vmt) na\u0308itavad uuringud, et kui inimene po\u0303hjendab enda sooritust sisemistest, mitte va\u0308limistest teguritest la\u0308htuvalt, siis na\u0308hakse teda u\u0308lbemana. Imetletakse neid, kes sooritavad no\u0308 tavainimesele (loe ka talentide kujunemise ja arendamise kohta) keerulisena tunduvaid tegevusi ja on selle juures tagasihoidlikud (modest). Hareli ja Weineri (2000) uurimuse tulemused na\u0308itasid, et isegi ebaolulise edu puhul vo\u0303ib tagasihoidlikuna ka\u0308itudes sotsiaalset kasu lo\u0303igata, samas kui uhkeldavad inimesed maksavad no\u0308 \u201esotsiaalset maksu\u201c olenemata sellest, kui suur oli saavutus (Hareli, Weiner, 2000). Seeto\u0303ttu vo\u0303ib alandlikkus parendada ka ettevo\u0303tete vo\u0303i juhtide sotsiaalset kuvandit. Igal juhul vo\u0303ib o\u0308elda, et alandlikkus on to\u0308o\u0308alase edu oluline komponent, millega tuleks arvestada, kui soovid ellu viia suuri asju!"}, {"text_idx": "#000007", "text": "Loe ka: Juht, kes ei oska to\u0308o\u0308taja talenti va\u0308a\u0308rtustada, kaotab ta peagi"}, {"text_idx": "#000008", "text": "Et iseend mo\u0303ista, julgustan sind endale otsa vaatama ja mo\u0303istma, kes sa tegelikult oled, millised on sinu hoiakud ja kuidas need aitavad sinu igapa\u0308eva tegemises edu saavutada ja mil viisil takistavad seda. Kui soovid selles abi, siis olen valmis aitama sind iseenda kohta rohkem teada saamises ning oma eesma\u0308rkide seadmises."}, {"text_idx": "#000013", "text": "Persoonibra\u0308ndi Agentuuri asutaja, persoonibra\u0308ndi ja kommunikatioonijuhtimise no\u0303ustaja, ettevo\u0303tja, elustiili blogija. Minu fookuses on toetada neid, kes plaanivad tuua enda elus ja maailmas positiivseid muutusi, luua oma elu oma tingimustel. Teen seda la\u0308bi tervikliku persoonibra\u0308ndi, mo\u0303jujo\u0303u avastamise ja vaimse treeninguga. Vabal ajal joon liiga palju kohvi, katsetan taimsete toitudega, pa\u0308a\u0308stan kasse ja tegelen raja-aerutamisega."}, {"text_idx": "#000014", "text": "Kiirtee oma elu kujundamisse oma tingimustel:"}]